b'\n_START_ARTICLE_\nMaksev s\xc3\xb5itja\n_START_SECTION_\nFormula 1\n_START_PARAGRAPH_\nMinevikus olid F1 eeskirjad s\xc3\xb5itjate vahetamise kohta hooaja jooksul \xc3\xa4\xc3\xa4rmiselt liberaalsed, mis julgustas m\xc3\xb5nda meeskonda leidma oma autodesse maksvaid s\xc3\xb5itjaid, m\xc3\xb5nikord ainult \xc3\xbche v\xc3\xb5i kahe v\xc3\xb5idus\xc3\xb5idu ajaks. Frank Williamsi Racing Cars (Frank Williamsi ja Patrick Headi \xc3\xbclieduka WilliamsF1 meeskonna eelk\xc3\xa4ija) oli eriti viljakad maksvate s\xc3\xb5itjate leidmisel \xe2\x80\x93 1975. ja ka 1976. aastal s\xc3\xb5itis selles meeskonnas k\xc3\xbcmme erinevat s\xc3\xb5itjat. Sellele j\xc3\xa4rgnevalt muudeti eeskirjad s\xc3\xb5itjate vahetamise kohta karmimaks. _NEWLINE_Maksvaid s\xc3\xb5itjaid kasutavad meeskonnad on tihti pigem aeglasemad ja rahaliselt n\xc3\xb5rgemas seisus. Kuigi maksev s\xc3\xb5itja toob tihti v\xc3\xa4ga vajalikku rahastust, on nende lepingutes tavap\xc3\xa4rane punkt tiimis osaluse ja m\xc3\xb5ju omandamise kohta. Selline s\xc3\xb5ltuvus s\xc3\xb5itjast v\xc3\xb5ib tiimile halvasti m\xc3\xb5juda juhul kui s\xc3\xb5itja otsustab tiimist lahkuda ning tema asemele kedagi teist leida ei suudeta. Tiim ei pruugi suuta eelarvesse tekkinud auku t\xc3\xa4ita kuna eelnevad halvad tulemused muudavad sponsorite leidmise keeruliseks. \xc3\x9cks selline juhtum viis n\xc3\xa4iteks Forti kokkuvarisemisele, kui p\xc3\xa4rast 1995. aasta F1 hooaega otsustas j\xc3\xb5ukas brasiillane Pedro Diniz vahetada koha Fortis Ligieri vastu. Forti lahkus F1st p\xc3\xa4rast 1996. aasta Saksamaa Grand Prix\xe2\x80\x99d. _NEWLINE_Endised Formula 1 s\xc3\xb5itjad Ricardo Rosset ja Alex Yoong olid tuntud selle p\xc3\xa4rast, kui palju raha nende pered kulutasid meeste F1 karj\xc3\xa4\xc3\xa4ride rahastamiseks. Neid ja ka teisi maksvaid s\xc3\xb5itjaid, nagu Giovanni Lavaggi ja Jean-Denis D\xc3\xa9l\xc3\xa9traz, seostatakse tavaliselt kehvemate tulemustega v\xc3\xb5rreldes nende s\xc3\xb5itjatega, kes saavad tiimilt oma teenuste eest palka. Dinizit toetas tema perekond, kuid kogu oma karj\xc3\xa4\xc3\xa4ri jooksul suutis ta n\xc3\xa4idata teiste maksvate s\xc3\xb5itjatega v\xc3\xb5rreldes h\xc3\xa4id tulemusi. Kuue aasta jooksul sai ta kokku 10 meistriv\xc3\xb5istluste punkti (kaks korda viienda koha punktid ja kaks korda kuuenda koha punktid, seda ajal kui vaid esimesed k\xc3\xbcmme l\xc3\xb5petajat said punkte. Hilisemalt on saanud punkte esimesed kaheksa ja t\xc3\xa4nap\xc3\xa4eval ka esimesed k\xc3\xbcmme l\xc3\xb5petajat. T\xc3\xa4nap\xc3\xa4evase s\xc3\xbcsteemi j\xc3\xa4rgi oleks Dinizi nimel 26 punktikohal l\xc3\xb5petatud etappi), samas kui paljud teised maksvad s\xc3\xb5itjaid ei saanud \xc3\xbchtki punkti._NEWLINE_Kuid ka paljud edukad s\xc3\xb5itjad, n\xc3\xa4iteks mitmekordsed F1 maailmameistrid Niki Lauda, Michael Schumacher ja Fernando Alonso alustasid oma karj\xc3\xa4\xc3\xa4ri maksvate s\xc3\xb5itjatena. Niki Lauda v\xc3\xb5ttis v\xc3\xa4lja laenu oma elukindlustuse eest, et startida Formula 2 ja ka Formula 1 sarjas. F1 arvestuses suutis ta BRM ja Ferrari tiimidele piisavalt muljet avaldada, et saada nende palgaliseks s\xc3\xb5itjaks ja seel\xc3\xa4bi oma laenu tagasi maksta. V\xc3\xa4lja arvatud Lauda puhul, tuleb m\xc3\xa4rkida, et neid peeti v\xc3\xa4ga andekateks ja paljut\xc3\xb5otavateks s\xc3\xb5itjateks enne nende F1 karj\xc3\xa4\xc3\xa4ri algust ning neid rahastasid pigem tootjad kui perefondid v\xc3\xb5i ettev\xc3\xb5tted, millel pole sidemeid v\xc3\xb5idus\xc3\xb5iduga._NEWLINE_T\xc3\xa4nap\xc3\xa4eval on maksvaid s\xc3\xb5itjaid raskem m\xc3\xa4\xc3\xa4ratleda. Paljud n\xc3\xbc\xc3\xbcdsest F1 maksvatest s\xc3\xb5itjatest saavad ette n\xc3\xa4idata h\xc3\xa4id tulemusi. Sergio P\xc3\xa9rez, Pastor Maldonado, Marcus Ericsson, Felipe Nasr, Esteban Guti\xc3\xa9rrez, Rio Haryanto, Will Stevens, Jolyon Palmer ja Lance Stroll on k\xc3\xb5ik GP2 / GP3 / Euro F3 sarjades v\xc3\xb5ite v\xc3\xb5tnud, nendega sarnasel tasemel s\xc3\xb5itjad liiguvad tihti edasi F1-sarja. Asjaolu, et nad saavad tiimile ka rahalist toetust tuua, muudab nad tiimide jaoks oma konkurentidest ahvatlevamaks.\n_START_SECTION_\nTeised sarjad\n_START_PARAGRAPH_\nM\xc3\xb5ned sarjad on \xc3\xbcles seatud nii, et madalam sarja meistriv\xc3\xb5istluste esikoha omanikule pakutakse tasuta kohta k\xc3\xb5rgemas sarjas. N\xc3\xa4iteks INDYCAR pakub auhinnaks Mazda poolt kinnimakstud kohta k\xc3\xb5rgemas sarjas. Noortest s\xc3\xb5itjatest koosneva grupi vahel toimuva eriv\xc3\xb5istluse auhinnaks on 150 000 $ ja rehvipakett. S\xc3\xb5itja, kes v\xc3\xb5idab USA F2000 rahvuslikud meistriv\xc3\xb5istlused, v\xc3\xb5idab 300 000 $, mida saab kasutada Pro Mazda meistriv\xc3\xb5istlustel koha saamiseks ja lisaks kaks komplekti rehve iga etapi jaoks. Pro Mazda sarja v\xc3\xb5itjale antakse koht Indy Lights sarjas ja Indy Lightsi meister saab osaleda v\xc3\xa4hemalt kolmel Indy Car etapil, millest \xc3\xbcks on Indianapolis 500. _NEWLINE_Maksvad s\xc3\xb5itjad on tavalised Stock Car sarjades ja eriti madalama taseme sarjades nagu Xfinity Series ja ARCA Racing Series. Ka NASCAR Sprint Cupis on mitu maksvat s\xc3\xb5itjat nagu n\xc3\xa4iteks Michael Annett ja Paul Menard, kes v\xc3\xb5iti Brickyard 400 aastal 2011 ja s\xc3\xb5itis ka Chase for the Sprint Cupis aastal 2015. Stock Car sarjades on olnud ka juhtumeid, kus maksvad s\xc3\xb5itjad on j\xc3\xa4\xc3\xa4nud maksete tegemiseks h\xc3\xa4tta. N\xc3\xa4ide sellest on 2015. aastal Kyle Busch Motorsportsi algatatud kohtuasi s\xc3\xb5itja Justin Bostoni vastu, kes ei suutnud oma koha eest tiimis \xc3\xb5igeaegselt tasuda.'